57 



Fra Salling haves kun få oplysninger, og dette er så meget 

 mere at beklage, som vi vilde have interesse af at vide, hvor 

 hyppigt den findes her — som overgang mod det fattigere Himmer- 

 land. Da vi 29. juni 1917 besøgte Sønderlem vig, fandt vi ikke 

 dens rede, men må dog angive den som muligvis ynglende 

 her. A. H. Faber fandt mange ynglende i 1884 og 1885 ved 

 Ny-Spøttrup sø 1 . 



Paa Livø ynglede den ikke i 1911 — 15, kun enkelte eksem- 

 plarer blev set her (H. Leth); her er dog hellerikke nogen pas- 

 sende ynglepladser for den. 



III. HIMMERLAND 



Kun fra det nordvestlige Himmerland haves der oplysninger 

 om ynglepladser, særlig den ved Vilsted sø, sydøst for Løgstør. 

 Forskellige meddelere fra Himmerland angiver den som ikke 

 ynglende, men vel at se på træk [R. Christiani (Aalborgegnen), 

 C. Weismann og L. J. Østergaard (Skørpingegnen), Chr. Christian- 

 sen (Farsøegnen), L. H. Sørensen-Brems og H. Riis (Hobroegnen), 

 H. G. Oppermann (Visborggård)]. 



Fra Vilsted sø haves som allerede tidligere berørt gode op- 

 lysninger gennem en række år. Afdøde arkitekt A.T. Hagerup 

 havde med stor elskværdighed stillet nogle dagbogsoptegnelser 

 herfra til vor disposition 2 . Den 17. maj 1885 traf han på en 

 rotur på søen sortterner i hundredevis; den 23. juni sås kolonien 

 paa utilgængeligt hængedynd; det lykkedes dog hverken denne 

 gang eller den 5. juli at komme til kolonien ved udløbet fra 

 søen mod sydvest, derimod fandtes 5. juli i østsiden af søen, 

 hvor der var en mængde ængstelige sortterner, en i en sivo 

 flydende rede med to små unger. Der mentes at yngle c. 50 

 par. Mellem 1885 og 1906 fandt forskellige kultiveringsfore- 

 tagender sted af engene om søen. 



I 1906 var sortternen allerede aftaget stærkt (A. V. T.), og 

 efter de sidste store tørlægningsarbejder omkring 1912, hvorved 

 største parten af søen inddroges til kulturenge, forsvandt den 

 næsten ganske, så vi f. eks. 28. juni 1918 kun så to sortter- 

 ner her, og vi ved ikke, om de ynglede her dette år. 



1 2. Jahresbericht (1884) etc. og 3. Report etc. Ornis 1885 og 1886. 



2 Disse er kort gengivne i 3. Report etc. Ornis 1886, p. 43. 



